Jelgavā, 2024. gada 20. februārī (prot. Nr.2, 13p.)

**JELGAVAS VALSTSPILSĒTAS PAŠVALDĪBAS 2024. GADA 20. FEBRUĀRA**

**SAISTOŠIE NOTEIKUMI Nr.24-1**

**“JELGAVAS VALSTSPILSĒTAS PAŠVALDĪBAS BUDŽETS 2024. GADAM”**

*Izdoti saskaņā ar*

*Pašvaldību likuma 48. panta pirmo un otro daļu ,*

*likuma “Par pašvaldību budžetiem”*

*16., 17. pantu un likumu “Par valsts budžetu 2024. gadam un budžeta ietvaru 2024., 2025. un 2026. gadam”*

1. Jelgavas valstspilsētas pašvaldības 2024. gada pamatbudžeta ieņēmumi –120 086 655 *euro*, tajā skaitā budžeta ieņēmumi no nodokļiem, nodevām, transfertiem un maksas pakalpojumiem 97 369 543 *euro* un finansēšanas līdzekļi 22 717 112 *euro*, 1. pielikums.
2. Jelgavas valstspilsētas pašvaldības 2024. gada pamatbudžeta izdevumi –120 086 655 *euro*, tajā skaitā izdevumi pēc valdības funkcijām 115 042 273 *euro*, izdevumi pašvaldības ilgtermiņa saistību nomaksai 4 495 164 *euro*, izdevumi līdzdalībai komersantu pašu kapitālā 389 575 *euro* un naudas līdzekļu atlikums uz perioda beigām 159 643 *euro*, 2. un 3. pielikums.
3. Jelgavas valstspilsētas pašvaldības 2024. gada pamatbudžeta izdevumu atšifrējums pa programmām un ekonomiskās klasifikācijas kodiem, 4. pielikums.
4. Jelgavas valstspilsētas pašvaldības 2024. gada informācija par pašvaldības ilgtermiņa saistībām, 5. pielikums.
5. Jelgavas valstspilsētas pašvaldības 2024. gada ziedojumu un dāvinājumu ieņēmumi un izdevumi 15 578 *euro* apmērā, 6. pielikums.
6. Jelgavas valstspilsētas pašvaldības 2024. gada ziedojumu un dāvinājumu izdevumu atšifrējums pa programmām un ekonomiskās klasifikācijas kodiem, 7. pielikums.
7. Jelgavas valstspilsētas pašvaldības vidēja termiņa (3 gadu) pilsētas ielu finansēšanai paredzētais autoceļu fonds, 8. pielikums.
8. Paskaidrojuma raksts par Jelgavas valstspilsētas pašvaldības 2024. gada budžetu, 9. pielikums.
9. Jelgavas valstspilsētas pašvaldības iestādes “Centrālā pārvalde” Finanšu departamentam (turpmāk - Finanšu departamentam) ir tiesības atvērt pamatbudžeta asignējumus proporcionāli Jelgavas valstspilsētas pašvaldības pamatbudžeta ieņēmumu izpildei, nepārsniedzot gada budžetā paredzētās summas. Budžeta neizpildes gadījumā paredzēt prioritāti darba algas izmaksām, sociālā nodokļa nomaksai, ilgtermiņa kredītu pamatsummu atmaksai un procentu nomaksai.
10. Pēc Jelgavas valstspilsētas pašvaldības 2024.gada budžeta (turpmāk - budžets) apstiprināšanas, budžeta izpildītājiem sagatavotās “Iestāžu, pasākumu, projektu ieņēmumu un plānoto izdevumu tāmes” (turpmāk - tāme), kuras apstiprinājis iestādes vadītājs, iesniegt Finanšu departamentā līdz 08.03.2024.
11. Jelgavas valstspilsētas pašvaldības iestādēm, divu nedēļu laikā pēc budžeta apstiprināšanas, iesniegt Finanšu departamentā amatu un mēnešalgu sarakstus, ko apstiprinājusi pašvaldības izpilddirektore. Budžeta gada laikā iesniegt arī grozījumus šajos sarakstos.
12. Budžeta izpildītājiem gada laikā realizēt izdevumus tikai tādā apmērā, kādā tiem Finanšu departaments asignējis līdzekļus no vispārējiem ieņēmumiem, kā arī no budžeta izpildītāja faktiski gūtajiem ieņēmumiem par sniegtajiem maksas pakalpojumiem un no citiem pašu ieņēmumiem. Budžeta izpildītājs ir atbildīgs par to, lai izdevumi pēc naudas plūsmas nepārsniedz tāmē apstiprinātos budžeta izdevumus atbilstoši ekonomiskās klasifikācijas kodiem un funkcionālajām kategorijām.
13. Budžeta izpildītāji pašu ieņēmumus, kas pārsniedz budžetā noteikto apjomu, pēc budžeta grozījumu apstiprināšanas Jelgavas valstspilsētas pašvaldības domē, var novirzīt iestādes izdevumu papildu finansēšanai.
14. Starplaikā starp budžeta vai to grozījumu apstiprināšanas domē, līdzekļus no programmas “Līdzekļi neparedzētiem gadījumiem” var piešķirt ar Jelgavas valstspilsētas pašvaldības domes priekšsēdētāja rīkojumu neatliekamu un nozīmīgu pasākumu izdevumiem, kas nav paredzēti pašvaldības pamatbudžeta apropriācijās. Visus piešķīrumus iekļauj kārtējā gada budžeta grozījumos, kurus apstiprina Jelgavas valstspilsētas pašvaldības dome**.**
15. Līdzekļu daļu 7115 *euro* apmērā rezervēt avāriju vai stihisko nelaimju seku likvidācijai un saglabāt šo līdzekļu apjomu līdz budžeta gada beigām.

Domes priekšsēdētājs A. Rāviņš